Ovakav znak još niste vidjeli: 'Lete šišmiši, smanjite brzinu!'

Na ulazima u pećinu Ponikva u BiH postavljeni su prvi prometni znakovi opasnosti koji upozoravaju na šišmiše u pećini. To su prvi takvi znakovi u svijetu

<p>Članovi Centra za krš i speleologiju iz Sarajeva postavili su <strong>prvi prometni znak opasnosti koji upozorava na šišmiše u pećini, na ulazima u pećinu Ponikva</strong>, kroz koju prolazi prometnica, na regionalnoj cesti koja iz Vareša vodi preko planine Zvijezde u dolinu Krivaje, javlja <a href="https://www.bljesak.info/automoto/flash/bih-prva-na-svijetu-dobila-znak-koji-upozorava-na-sismise/252428#image-1" rel="nofollow" target="_blank"><strong>Bljesak.info</strong></a>. </p><p>Iz Centra su priopćili da je to <strong>prvi takav znak u svijetu</strong>, a pećina jedna od pet u svijetu kroz koju cijelom dužinom prolazi prometnica.</p><p>Kažu da je <strong>znak postavljen zbog čestih stradavanja šišmiša</strong> uslijed sudara s automobilima, a s obzirom da je postavljena javna rasvjeta navode da je vjerojatnost novih slučajeva stradavanja još veća.</p><p>Pećinu Ponikvu naseljava nekoliko vrsta šišmiša: veliki i mali potkovasti šišmiš, veliki i mali mišouhi šišmiš, veliki kasni šišmiš, šrajbersijev šišmiš te širokouhi šišmiš i alpski dugouhi šišmiš koji su vrlo rijetke vrste u Bosni i Hercegovini.</p>